Πειραί

Οι Πειρές (αρχ. Πειραί) ήταν πολίχνη της αρχαίας ΑχαΐαςΙστορικό Λεξικό της Επαρχίας των Πατρών, Κώστας Ν. Τριανταφύλλου (Πάτρα, 1980)..

Αναφέρεται από τον Παυσανία και σύμφωνα με αυτόν βρισκόταν πλησίον στην Ώλενο και στις Ευρυτειές. Όπως μάλιστα μας λέει ο Παυσανίας, εκεί και στις Ευρυτειές κατέφυγαν οι Ωλένιοι λόγω κάποιας επιδημίας, εγκαταλείποντας την πόλη τουςΠαυσανίου Αχαϊκά.

Η θέση της είναι άγνωστη αλλά πιθανολογείται, λόγω του ονόματος της, ότι βρισκόταν ανάμεσα στην Ώλενο και τις Φαρές και δίπλα στον ποταμό Πείρο.   

Επίσης και ο ίδιος ο Παυσανίας κατά «Αχαϊκά» μετά τις Πειρές και τις Ευρυτειές ακολούθησε τον ποταμό Πείρο βαδίζοντας στον αρχαίο δρόμο που υπήρχε.  

Ο Π. Νεράντζουλης στην έκθεση των «Αχαϊκών» του 1949 υποθέτει ότι η πολίχνη βρισκόταν στην περιοχή του χωριού Μαζαράκι όπου έχουν ανασκαφεί αρχαία ερείπια οικισμού και νεκροταφείου.

 Πηγές 

 Βιβλιογραφία 

 Νικόλας Φαράκλας, Η Γεωπολιτική Οργάνωση της Πελοποννησιακής Αχαΐας, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας